KOMMISSIONENS BESLUTNING af 27. maj 1997 om spørgeskemaerne til medlemsstaternes rapporter om gennemførelsen af visse direktiver om affald (gennemførelse af Rådets direktiv 91/692/EØF) (97/622/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/692/EØF af 23. december 1991 om standardisering og rationalisering af rapporterne om gennemførelse af en række miljødirektiver (1), særlig artikel 5 og 6 samt bilag VI,

under henvisning til Rådets direktiv 75/442/EØF af 15. juli 1975 om affald (2), senest ændret ved Kommissionens direktiv 96/350/EF (3),

under henvisning til Rådets direktiv 91/689/EØF af 12. december 1991 om farligt affald (4), senest ændret ved direktiv 94/31/EF (5),

under henvisning til Europa-Parlamentets og Rådets direktiv 94/62/EF af 20. december 1994 om emballage og emballageaffald (6), og

ud fra følgende betragtninger:

I henhold til artikel 8, stk. 1, i direktiv 91/689/EØF skal medlemsstaterne sende Kommissionen oplysninger om dette direktivs gennemførelse i forbindelse med den rapport, der er omhandlet i artikel 16, stk. 1, i direktiv 75/442/EØF;

i henhold til artikel 17 i direktiv 94/62/EF skal medlemsstaterne sende Kommissionen oplysninger om gennemførelse af dette direktiv i henhold til artikel 5 i direktiv 91/692/EØF;

i henhold til artikel 16 i direktiv 75/442/EF, der er blevet erstattet af artikel 5 i direktiv 91/692/EØF, skal medlemsstaterne sende Kommissionen oplysninger om gennemførelse af en række direktiver i form af en sektorspecifik rapport;

rapporten skal udarbejdes på grundlag af et spørgeskema eller en formular, som Kommissionen udformer efter fremgangsmåden i artikel 6 i direktiv 91/692/EØF;

den første sektorspecifikke rapport dækker årene 1998-2000;

de foranstaltninger, der er fastsat i nærværende beslutning, er i overensstemmelse med udtalelsen fra udvalget i ovennævnte direktivs artikel 6 -

VEDTAGET FØLGENDE BESLUTNING:

Artikel 1

Hermed vedtages de spørgeskemaer, der er vedlagt denne beslutning, og som vedrører direktiv 91/689/EØF og 94/62/EØF.

Artikel 2

Medlemsstaterne anvender disse spørgeskemaer som grundlag for udarbejdelsen af de sektorspecifikke rapporter, de skal forelægge Kommissionen i medfør af artikel 5 i direktiv 91/692/EØF og artikel 17 i direktiv 94/62/EØF.

Artikel 3

Denne beslutning er rettet til medlemsstaterne.

Udfærdiget i Bruxelles, den 27. maj 1997.

På Kommissionens vegne

Ritt BJERREGAARD

Medlem af Kommissionen

(1) EFT L 377 af 31. 12. 1991, s. 48.

(2) EFT L 194 af 25. 7. 1975, s. 39.

(3) EFT L 135 af 6. 6. 1996, s. 32.

(4) EFT L 377 af 31. 12. 1991, s. 20.

(5) EFT L 168 af 2. 7. 1994, s. 28.

(6) EFT L 365 af 31. 12. 1994, s. 10.

BILAG

LISTE OVER SPØRGESKEMAER

1. Spørgeskema som henfører til Rådets direktiv 91/689/EØF af 12. december 1991 om farligt affald (1), senest ændret ved direktiv 94/31/EF (2).

2. Spørgeskema som henfører til Europa-Parlamentets og Rådets direktiv 94/62/EF af 20. december 1994 om emballage og emballageaffald (3).

SPØRGESKEMA

til medlemsstaternes rapport om omsætning i national ret og gennemførelse af direktiv 91/689/EØF om farligt affald, senest ændret ved direktiv 94/31/EF

>START GRAFIK>

Det er ikke nødvendigt at gentage oplysninger, der allerede er fremsendt, men det bedes klart angivet, hvor og hvornår disse oplysninger er givet.

I. OMSÆTNING I NATIONAL RET 1. a) Har Kommissionen fået meddelt de love og administrative bestemmelser, hvorved direktiv 91/689/EØF, som ændret, er omsat i national ret? (ja/nej)

b) I benægtende fald anføres grundene hertil. 2. a) Har Kommissionen fået meddelt de love og administrative bestemmelser, hvorved Rådets beslutning 94/904/EØF om udarbejdelse af en liste over farligt affald i henhold til artikel 1, stk. 4, første led, i direktiv 91/689/EØF er omsat til national ret? (ja/nej)

b) I benægtende fald anføres grundene hertil. II. DIREKTIVETS GENNEMFØRELSE 3. a) Har andet affald end de affaldsformer, der er opført på listen i Rådets beslutning 94/904/EF, været anset for at udvise en eller flere af de egenskaber, der er opregnet i bilag III til direktiv 91/689/EØF, i henhold til samme direktivs artikel 1, stk. 4, andet led? (ja/nej)

b) Er, i bekræftende fald, det eller de pågældende tilfælde blevet meddelt Kommissionen? (ja/nej)

c) Hvis svaret på spørgsmål b) er nej, anføres grundene hertil. 4. a) Er der truffet foranstaltninger til at skelne farligt husholdningsaffald fra farligt affald, som ikke stammer fra husholdninger? (ja/nej)

b) I bekræftende fald anføres nærmere oplysninger. 5. a) Er de nødvendige foranstaltninger i henhold til artikel 2, stk. 1, truffet? (ja/nej)

b) I bekræftende fald anføres nærmere oplysninger. c) I benægtende fald anføres grundene hertil. 6. a) Er de nødvendige foranstaltninger i henhold til artikel 2, stk. 2, 3 og 4, truffet? (ja/nej)

b) I bekræftende fald anføres nærmere oplysninger. c) I benægtende fald anføres årsagerne hertil. 7. a) Er der vedtaget generelle regler om fravigelser i henhold til artikel 3, stk. 2? (ja/nej)

b) I bekræftende fald anføres nærmere oplysninger. c) Er de i artikel 3, stk. 2, omhandlede regler vedtaget, men ikke meddelt Kommissionen, anføres grundene hertil. 8. a) Kontrolleres producenter af farligt affald regelmæssigt på passende vis af de kompetente myndigheder i medfør af artikel 4, stk. 1? (ja/nej)

b) I bekræftende fald anføres hyppigheden herfor. 9. a) Har producenter af farligt affald, anlæg og virksomheder som omhandlet i artikel 4, stk. 2, ført et register i henhold til artikel 14 i direktiv 75/442/EØF? (ja/nej)

b) I bekræftende fald anføres nærmere oplysninger, også hvad angår standardiserede udformninger, som måtte være i brug. 10. a) Er de nødvendige foranstaltninger i henhold til artikel 5, stk. 1, truffet? (ja/nej)

b) I bekræftende fald anføres nærmere oplysninger. c) I benægtende fald anføres grundene hertil. 11. a) Er der udarbejdet affaldshåndteringsplaner i henhold til artikel 6? (ja/nej)

b) I benægtende fald anføres grundene hertil. c) I bekræftende fald anføres det, om disse affaldshåndteringsplaner er udarbejdet separat eller som led i de almindelige affaldshåndteringsplaner som omhandlet i artikel 7 i direktiv 75/442/EØF. d) Hvis disse affaldshåndteringsplaner er udarbejdet separat og ikke som led i de generelle affaldshåndteringsplaner som omhandlet i artikel 7 i direktiv 75/442/EØF, anføres om muligt nedenstående oplysninger; er nogle af oplysningerne skønsmæssige, anføres dette: (tons/år) Farligt affald

Samlet mængde produceret affald (1) hvoraf: - genvundet (1): - forbrændt (1): - forbrændt med energiudnyttelse (1): - deponeret (1): - andet, angives nærmere (1): - genvundet (2): - forbrændt (2): - forbrændt med energiudnyttelse (2): - deponeret (2): - andet, angives nærmere (2): (1) I medlemsstaten.

(2) Uden for medlemsstaten.

e) Hvis svaret på spørgsmål a) er ja, er affaldshåndteringsplanerne i så fald blevet offentliggjort? (ja/nej)

f) Hvis svaret på spørgsmål e) er nej, anføres grundene hertil. 12. a) Har der været tilfælde, hvor der er truffet særlige foranstaltninger, herunder midlertidige undtagelser fra direktiv 91/689/EØF, i henhold til artikel 7 i direktivet? (ja/nej)

b) Hvis Kommissionen, i bekræftende fald, ikke er blevet underrettet herom, anføres grundene hertil.

>SLUT GRAFIK>

SPØRGESKEMA

til medlemsstaternes rapport om gennemførelse og anvendelse af direktiv 94/62/EF om emballage og emballageaffald

>START GRAFIK>

Det er ikke nødvendigt at gentage oplysninger, der allerede er fremsendt, men det bedes klart angivet, hvor og hvornår disse oplysninger er givet.

I. GENNEMFØRELSE I NATIONAL RET 1. a) Har Kommissionen fået meddelt de love, bekendtgørelser og administrative bestemmelser, hvorved direktivet er omsat i national ret? (ja/nej)

b) I benægtende fald anføres grundene hertil. 2. a) Er der planer om at indføre yderligere foranstaltninger, som ikke er anført i det følgende, i henhold til dette direktiv og under forpligtelsen til anmeldelse i artikel 16? (ja/nej)

b) Hvis svaret på spørgsmål a) er ja, er de pågældende tilfælde blevet meddelt Kommissionen i overensstemmelse med artikel 16? (ja/nej)

c) Hvis svaret på spørgsmål b) er nej, anføres grundene hertil. 3. a) Hvis der er vedtaget programmer, som rækker ud over de i artikel 6, stk. 1, litra a) og b), anførte mål, er Kommissionen blevet underrettet om disse i overensstemmelse med artikel 6, stk. 6? (ja/nej)

b) Hvis svaret på spørgsmål a) er nej, anføres grundene hertil. II. DIREKTIVETS GENNEMFØRELSE

1. a) Er der truffet foranstaltninger i overensstemmelse med artikel 4 mod produktion af emballageaffald, ud over de foranstaltninger, som iværksættes i henhold til artikel 9? (ja/nej)

b) Hvis svaret på spørgsmål a) er nej, anføres grundene hertil. c) Beskriv de foranstaltninger, der er truffet i samråd med økonomiske beslutningstagere. 2. a) Er der truffet foranstaltninger med det formål at fremme genbrugssystemer i overensstemmelse med artikel 5? (ja/nej)

b) I bekræftende fald anføres en nærmere beskrivelse. 3. a) Er de nødvendige foranstaltninger i henhold til artikel 7 truffet med det formål at etablere retur-, indsamlings- og genanvendelsessystemer for brugt emballage og/eller emballageaffald samt systemer for genbrug eller genanvendelse, inklusive genindvinding, af indsamlet emballage og/eller emballageaffald? (ja/nej)

b) Hvis svaret på spørgsmål a) er nej, anføres grundene hertil. c) Beskriv nærmere de trufne foranstaltninger samt de systemer, der er indført. 4. Med hensyn til opnåelsen af målene for genanvendelse og genindvinding anført i artikel 6 bedes det skema, som er vedtaget i henhold til artikel 12, stk. 3, udfyldt og vedlagt, med en angivelse af den metode, der er anvendt for at tilvejebringe data. 5. a) Er anvendelsen af materialer fra genvundet emballageaffald blevet tilskyndet i overensstemmelse med artikel 6, stk. 2? (ja/nej)

b) Hvis svaret på spørgsmål a) er ja, beskrives dette nærmere. 6. Hvordan er de foranstaltninger og mål, som er anført i artikel 6, stk. 1, litra a) og b), blevet offentliggjort i henhold til artikel 6, stk. 4? Beskriv den oplysningskampagne, som var rettet imod offentligheden og de økonomiske beslutningstagere. 7. Hvilke foranstaltninger er truffet i henhold til artikel 13 for at sikre, at emballagebrugere modtager den information, som er beskrevet i artikel 13? 8. a) Eksisterer der nationale standarder i overensstemmelse med de væsentlige krav i henhold til artikel 9 og til koncentrationen af tungmetaller i henhold til artikel 11? (ja/nej)

b) Er, i bekræftende fald, de pågældende standarder blevet meddelt Kommissionen? (ja/nej)

c) I benægtende fald anføres grundene hertil. 9. a) Indeholder affaldshåndteringsplanerne, som kræves i artikel 7 i direktiv 75/442/EØF, et særligt kapitel om håndteringen af emballage og emballageaffald i overensstemmelse med artikel 14 i direktiv 94/62/EF? (ja/nej)

b) Hvis svaret på spørgsmål a) er nej, anføres grundene hertil. 10. a) Er der i overensstemmelse med artikel 15 vedtaget økonomiske instrumenter for at fremme realiseringen af direktivets mål? (ja/nej)

b) Hvis svaret på spørgsmål a) er ja, anføres en nærmere beskrivelse.

>SLUT GRAFIK>

(1) EFT L 377 af 31. 12. 1991, s. 20.

(2) EFT L 168 af 2. 7. 1994, s. 28.

(3) EFT L 365 af 31. 12. 1994, s. 10.